stock
నష్టాల్లో ముగిసిన స్టాక్‌మార్కెట్లు
ముంబయి, జూన్‌ 7: వరుస రికార్డులతో దూసుకు పోతున్న దేశీయ స్టాక్‌మార్కెట్ల లాభాలకు బ్రేక్‌ పడింది. మంగళవారం నాటి ట్రేడింగ్‌లో బిఎస్‌ఇలో సెన్సెక్స్‌118.93పాయింట్లునష్టపోయి 31190.56 వద్ద ముగిసింది. ఇక నిఫ్టీ 37.95 పాయింట్ల నష్టంతో 9,637.15 వద్ద స్థిరపడింది. ఉదయం స్టాక్‌మార్కెట్లు లాభాలతో ప్రారంభమయ్యాయి. ఆరంభ ట్రేడింగ్‌లో నిఫ్టీ జీవనకాల గరిష్టం 9,700 పాయింట్ల మార్క్‌ను దాటి ట్రేడింగ్‌ను కొనసాగిం చింది. మరోపక్క సెన్సెక్స్‌ కూడా 121 పాయింట్ల లాభంతో సరికొత్త గరిష్టానికి చేరింది. ఐటి, టెక్‌, ఆటో, రియాల్టీ, మెటల్‌, హెల్త్‌కేర్‌, పిఎస్‌యు, బ్యాంకింగ్‌ రంగాల షేర్లు లాభాల్లో ముగిసాయి. గతవారం సమావేశమైన జిఎస్‌టి మండలి వివిధ వస్తువులపై పన్నులు ఖరారు చేయడం మార్కెట్‌కు ఊతం లభించింది మార్కెట్‌ నిపుణులు తెలిపారు.
అయితే మధ్యాహ్నం సమయానికి సూచీలు నెమ్మ దిగా నష్టాల్లోకి జారిపోయాయి. బలహీన ఆసియా పరిణామాలతో వినియోగవస్తువులు, ఎఫ్‌ఎంసిబి, స్థిరాస్తి, పవర్‌,ఆటో, టెలికాం రంగాల షేర్లు అమ్మ కాల ఒత్తిడికి గురయ్యాయి. చివరి వరకూ ఇదే పరి స్థితి కొనసాగగా, సూచీలు నష్టాలతో ముగిసాయి. మంగళవారం నాటి ట్రేడింగ్‌లో హెచ్‌సిఎల్‌ టెక్‌, టిసిఎస్‌, ఇన్ఫోసిస్‌, టెక్‌ మహీంద్రా, విప్రో తదితర షేర్లులాభపడగా, టాటామోటార్స్‌, ఎన్టీపిసి, టాటా మోటార్స్‌, ఒఎన్‌జిసి, ఎసిని షేర్లు నష్టాల్లో ముగి సాయి. ట్రేడింగ్‌ ముగిసేసరికి బిఎస్‌ఇలో మిడ్‌, స్మాల్‌క్యాప్‌ ఇండెక్సులు 0.65శాతం చొప్పున ఢీల పడ్డాయి. ట్రేడైన మొత్తం షేర్లలో 1,775 నష్టపోగా 923 మాత్రమే లాభపడ్డాయి.
మిడ్‌క్యాప్స్‌లో ఆర్‌ కామ్‌, ఎంఅండ్‌ఎంఫైనాన్స్‌, జిందాల్‌స్టీల్‌, టాటా కెమ్‌, సన్‌టివి, ఐడిహౌసింగ్‌, బేయర్‌క్రాప్‌, ఆర్‌ పవర్‌, ఎంఆర్‌పిఎల్‌, జిఎంఆర్‌, శ్రీరామ్‌ట్రాన్స్‌, గోద్రెజ్‌ ఇండస్ట్రీస్‌, ఆర్‌ఇన్‌ఫ్రా, ఇమామీ తదితరాలు 4-2శాతం మధ్య వెనకడుగువేశాయి. స్మాల్‌ క్యాప్స్‌లో బ్లిస్‌ జివిఎస్‌ 20శాతం కుప్ప కూలింది. ఈబాటలో నితిన్‌ఫైర్‌, శిల్పి, టిబిజెడ్‌,స్టాంపీడ్‌, గ్లోబస్‌ స్పిరిట్స్‌, అజ్మీరా, ద్వారికేష్‌,అలంకిత, ఇండో సాలార్‌, ఎస్‌సిఐ, వీడియోకాన్‌, భూషణ్‌ స్టీల్‌, గుజరాత్‌బోరోసిల్‌, అదానీ ట్రాన్స్‌, బ్రిగేడ్‌ తదితరాలు 10-5శాతం మధ్య నష్టపోయాయి. స్మాల్‌ క్యాప్స్‌లో నౌకరీ 12శాతం దూసుకెళ్లగా ఎంబిఎల్‌, విశాకా, నితిన్‌స్పిన్నర్స్‌, శివమ్‌ఆటో, ఎఆర్‌వి, మన్‌ ఇండస్ట్రీస్‌, అపోలో టైర్స్‌, టైమ్‌ టెక్నో, సైయెంట్‌, టివిఎస్‌ శ్రీచక్ర, లక్స్‌ఇండస్ట్రీస్‌, స్వాన్‌ ఎనర్జీ, ఎడిల్‌ వీజ్‌, హెచ్‌టి మీడియా, కైటెక్స్‌, గ్యూపిక్స్‌బయో తదితరాలు 10-3.5శాతం మధ్య పెరిగాయి.